    ตามลายแทงในพันทิปจากกทม.ตรงดิ่งไปชลบุรี เนื่องจากแฟนเราอ่านพันทิปเป็นกระทู้แนะนำอาหารของร้านนี้ ที่มีทั้งกั้ง หอยเชลล์ ปู กุ้ง ปลา ปลาหมึก แค่อ่านก็อยากกินมากกก จนต้องรีบโทรไปที่ร้านป้า ว่าปิดกี่โมง ของยังมีอยู่ไหม พอได้คำตอบก็บึ่งรถไปทันที
    พอไปถึง โอ้โห...ร้านบ้านไม่ได้ดูน่าตื่นเต้นสักนิดแต่ทำไมคนรอคิวเพียบ เราไปถึง13.50น. ก็รีบจดรายการอาหารที่สั่งทันที เสร็จก็นั่งคิวกันไป (ขอบอกเราเป็นคนสุดท้ายของวันนี้พอ ใครที่มาช้าหลังจากเรา ป้าแกบอกเลยของหมดจ้ะ ขอโทษด้วยนะ พรุ่งนี้มากินได้นะเปิดตั้งแต่เช้า) เรานี่แบบ เห้ย..โชคดีว่ะ มาช้าอีกหน่อยอดกินแน่ๆ เราได้อาหารประมาณ15.00น. พอวางกับข้าวอย่างแรก เนื้อปลา+ปูผัดกระเทียมพริกไทย ราคา300บ. เนื้อปลาชิ้นใหญ่ เนื้อปูสดหวานใหญ่ดี ไม่มีก้างเลย เพราะแบบเคยกินเนื้อปูมักจะเจอก้าง แต่ของป้าไม่ีมีเลย อย่างที่สองหอยเชลล์+ปูผัดกระเพรา ราคา300บ. อย่างที่สาม ไข่เจียวปู ราคา200บ. สั่งเพราะแฟนเราชอบกินไข่มากกก โดยเฉพาะไข่เจียวจึงต้องสั่ง อาหารที่ร้านป้าวัตถุดิบสดดี หอยเชลล์เด้งดึ๋งมาก เนื้อปูสดอร่อย แถมป้าใส่แบบไม่หวงของ ถูกใจมาก ตอนกลับเราบอกป้าว่ามาจากกทม.เลยนะ ป้าแกบอกขอบคุณมากเลย ขอโทษด้วยนะที่ต้องให้รอนาน แถมแกยกมือไหว้อีก เรานี่รีบไหวคืนเลย ป้าแกพูดจาดีอัธยาศัยดี มีโอกาสจะไปอุดหนุนอีก (พอดีเราไม่ได้ถ่ายก่อน รีบกินเพราะหิวมาก กินไปสักพักนึกขึ้นได้จึงค่อยถ่าย แฮ่ๆ)